André Malraux

André MALRAUX (anDRE malRO) (3-a de novembro 1901 – 23-a de novembro 1976) estis franca verkisto, aventuristo, arto-teoriisto, kaj politikisto. Politike li unue havis simpatiojn al la komunismaj revoluciuloj; li batalis kiel volontulo porrespublika en la Hispana enlanda milito, poste li partoprenis en la  Franca rezistado dum la 2-a Mondmilito; Fine li iĝis admiranto de generalo Charles de Gaulle kaj lia ministro pri kulturo.

Ĉu en liaj romanoj, ĉu en atestoj membiografiaj (Antimémoires, Lazare (skribita dum serioza malsano kiam li kredis esti mortonta, fine de lia vivo) ĉu en libroj pri artohistorio aŭ artopripenso, ĉu en politikaj paroladojLi ja povis en la Asembleo komenci politikistan paroladon dirante "post 2 000 jaroj, kiam la historiistoj studos nian epokon, ili diros" ktp!) li havis fortan sentan konsideron pri la destino (individua kaj historia) de la homo kune kun ties tragedieco.
"... la homo simila je sin mem, simila je l'preterpasanto en stratoj de Babilono, simila je la duon-gorilo, kiu levante la okulojn, sentis sin unuafoje kiel frato de la stelplena ĉiel', simila je l'juglandarboj de l'Altenburg, kiuj renaskiĝis el mortintaj juglandoj, cent metrojn disde la sanktuloj skulptitaj en la ligno de paseaj junglandarboj, similaj je tiomtiomaj mortintoj - kaj jare 1943 la Resistance entenis pli da mortintoj ol da vivantoj."

 Verkoj 
 Les conquérants, 1928
 La voie royale, 1930
 La condition humaine,- "La Sorto de la Homo" - (Premio Goncourt) 1933
 Le temps du mépris, 1935
 L'espoir, ("la espero") 1937
 Les voix du silence, 1951
 Antimémoires, ("kontraŭmemoraĵoj") 1967
 Des chênes qu'on abat, ( "kverkoj, kiuj oni hakfaligas", pri Generalo de Gaulle) 1971
 Lazare ("Lazaro") 1974

"...kreis la homo (dumpreterire) la parolojn, la skribojn, la ilojn, la tombojn, kaj aliaj "gaĝetoj" - kaj cetere rimedoj por eksplodigi la planedon." (en "Lazare" 1974)

(Anekdoto ne informante pri Malraux sed pri la nuna socio: sur preskaŭ ĉiuj siaj fotoj li estas kun lia iamajna cigaredo en buŝo; kiam oni volis - antaŭ nelonge - honori lin per poŝtmarko, oni gravurigis unu el tiuj fotoj, sed .... oni forigis la cigaredon, kiel oni faris en Sovetio dum certa epoko!... ĉar tio ne plu estis rigardita kiel "konvena" !

 Rete legebla en Esperanto 
 eltiraĵo el Antimémoires
 eltiraĵo el Lazare

 Notoj kaj referencoj 

 Vidu ankaŭ 
 Ministerio pri kulturo (Francio)
 Parc André Malraux (Tramtransporto en Parizo)

 Eksteraj ligiloj 

 http://www.biblioweb.org/-MALRAUX-Andre-.html  
 http://www.alalettre.com/malraux-bio.htm 

Kategorio:Francaj verkistoj
Kategorio:Francaj ministroj pri kulturo
Kategorio:Francaj ministroj pri informado
Kategorio:Entombigitoj en la Panteono de Parizo